ועדת העבודה, הרווחה והבריאות, כנסת 18, פרוטוקול מספר 60, 2009-07-07 09:00

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אנחנו דנים בהצעת חוק הפיקוח על שירותים פיננסיים (ביטוח) (תיקון – אישור ועדת העבודה, הרווחה והבריאות לשינוי התקנות האחיד), התשס"ט-2009, הצעתו של חבר הכנסת חיים כץ.

חיים כץ: בעבר, כאשר הלאימו את קרנות הפנסיה, הייתי חלק מאלה שהגישו הצעת חוק שכל שינוי בתקנון האחיד יובא לאישור ועדת הכספים.

חיים כץ: מאחר שהתברר שכל נושא הפנסיה למעשה שייכים לוועדת העבודה והרווחה, לא מן הראוי הוא שוועדת הכספים שלא דנה בנושאים האלה, תאשר שינוים בתקנון האחיד של קרנות הפנסיה.

חיים כץ: לכן מוגשת הצעת החוק הזאת שבאה להעביר את סמכויות האישור מוועדת הכספים לוועדת העבודה והרווחה.

חיים כץ: האם לאוצר יש משהו לומר?

חיים כץ: לא.

חיים כץ: האם היועצת המשפטית מוכנה להקריא?

ג'ודי וסרמן: הצעת חוק הפיקוח על שירותים פיננסיים (ביטוח) (תיקון – אישור ועדת העבודה, הרווחה והבריאות לשינוי התקנון האחיד), התשס"ט-2009 1.

ג'ודי וסרמן: תיקון סעיף 78י בחוק הפיקוח על שירותים פיננסיים (ביטוח) התשמ"א-1981, בסעיף 78י, בסעיף קטן (ג), במקום "ועדת הכספים" יבוא "ועדת העבודה, הרווחה והבריאות".

חיים כץ: אנחנו מצביעים.

חיים כץ: ה צ ב ע ה אושר תודה רבה.

חיים כץ: הישיבה נעולה.